Շահագործման են հանձնվել նաեւ կոմունալ օբյեկտներ, մասնավորապես` նոր ջրագծեր Մարալիկ քաղաքում ու մարզի սահմանամերձ գյուղերում: Նշված ծավալի շինվերականգնողական աշխատանքներն իրականացվել են ֆինանսավորման տարբեր աղբյուրների միջոցով, պետական բյուջեից ուղղակի ներդրումների բացակայության պայմաններում: Այդուհանդերձ, ներդրված գումարների ավելի քան 45 տոկոսը կազմում են պետական միջոցները` սեփականաշնորհումից ստացված գումարները: Դրանց հաշվին տարվա ընթացքում կառուցվել ու շահագործման է հանձնվել 13 բնակելի շենք` 551 բնակարանով, ինչպես նաեւ 5 դպրոցական օբյեկտ: Եվս 3 բնակելի շենք կամ 74 բնակարան հանձնվել է բյուջեից հատկացված վարկի հաշվին: Լինսի հիմնադրամի միջոցներով, ԱՄՆ Կարմիր խաչի ֆինանսավորմամբ, շահագործվել է 120 բնակարան: Մեկական դպրոցական շենք է շարք մտել Հայ օգնության ֆոնդի, Հանթսման եւ ՄԱԿ-ի զարգացման ծրագրերի, 4 դպրոցՙ Հայաստանի սոցներդրումների հիմնադրամի միջոցներով: Իրականացվել են նաեւ մի շարք այլ շինարարական ծրագրեր: